Fusjonen mellom EVRY og Tieto ble annonsert i juni 2019. Hensikten var å ekspandere på det nordiske markedet. Det nye selskapet ble navngitt TietoEVRY, med over 24.000 ansatte og en estimert omsetning på over 3 milliarder euro for regnskapsåret 2020. I tillegg til kontanterstatning mottok EVRYs aksjonærer 37,5 prosent av aksjene i det nye selskapet. Tomas Franzén, medlem av Tietos styre, ble utnevnt til styreleder i TietoEVRY, og Tietos administrerende direktør, Kimmo Alkio, ble valgt til å lede det nye selskapet. Oppkjøpet gjorde Apax Partners til den største aksjonæren i TietoEVRY, med en eierandel på ca. 20 prosent. Fusjonen ble avsluttet 5. desember 2019, og aksjene ble notert på Oslo Børs samme dato. TietoEVRYs aksjer er også notert på børsene i Helsingfors og Stockholm. miniatyr|Selskapslogo (2019-2022) I august 2020 signerte Foretaksregisteret i Finland en anskaffelsesavtale verdt 10 millioner euro med TietoEVRY. I oktober inngikk TietoEVRY en avtale verdt nesten 30 millioner euro med kommunen Västerås i Sverige. I november inngikk de en avtale verdt 10 millioner euro med Stockholm.